proxectonos/corpus_dominio_legal_administrativo_tmp huggingface dataset:
04/02/2020 | Administración LocalMunicipal
Lousame
Publicación aprobación inicial orzamento municipal para o exercicio 2020

Acordo do Pleno do Concello de Lousame polo que se aproba inicialmente o orzamento municipal para o exercicio 2020 O Pleno do Concello de Lousame, na sesión que tivo lugar o día 31.01.2020, acordou a aprobación inicial do orzamento xeral, bases de execución e cadro de persoal para o exercicio económico de 2020. No cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente completo a exposición pública polo prazo de quince días hábiles, a contar desde o día seguinte ao da inserción deste anuncio no BOP, para que os interesados poidan examinalo e presentar as reclamacións que estimen oportunas. Se transcorrido o citado prazo non se presentasen reclamacións, considerarase aprobado definitivamente o Orzamento. Lousame, a 1 de febreiro de 2020. A alcaldesa M.ª Jessica Esther Osto Paterno
04/02/2020 | Administración LocalMunicipal
Cedeira
Aprobación definitiva do catálogo de postos de traballo do exercicio 2019

Aprobado inicialmente polo Concello Pleno, en sesión extraordinaria realizada o 09 de agosto de 2019, o catálogo de postos de traballo correspondente ao exercicio 2019, no BOP nº 152 do 13 de agosto de 2019 publicouse o anuncio de exposición pública. Transcorrido o prazo de información pública sen presentarse alegación ou reclamación algunha, enténdese definitivamente aprobado o catálogo de postos de traballo correspondente ao exercicio 2019, tendo eficacia provisional en tanto non se aprobe a preceptiva relación de postos de traballo do Concello de Cedeira. Cedeira, 18 de outubro de 2019 O Alcalde Pablo Diego Moreda Gil
28/02/2020 | Administración LocalMunicipal
Ames
Corrección erro abastecemento de auga

Corrección de erros no Boletín Oficial da provincia de A Coruña número 34, de 19 de febreiro de 2020, sobre a exposición pública do padrón das taxas pola prestación do servizo de abastecemento de auga, saneamento e depuración de augas e recollida de residuos sólidos urbanos. Advertido erro no Boletín Oficial da provincia de A Coruña número 34, de 19 de febreiro de 2019, sobre a exposición pública do padrón das taxas pola prestación do servizo de saneamento e depuración de augas residuais, taxa pola prestación do servizo de abastecemento de auga, canon da auga e do coeficiente de vertido a sistemas públicos de depuración de augas residuais, así como da taxa pola prestación do servizo de recollida de residuos sólidos urbanos, procedese a publicar a corrección seguinte. o período voluntario de cobranza dos tributos indicados, para o Concello de Ames, será do día 07 de febreiro de 2020 ao 07 de marzo de 2020, ámbolos dous inclusive. o obrigado ao pagamento poderá ata o día 07.03.2020 obter un duplicado nas Oficinas de xestión de aguas do Concello de Ames. o período voluntario de cobranza dos tributos indicados, para o Concello de Ames, será do día 07 de febreiro de 2020 ao 07 de abril de 2020, ámbolos dous inclusive. o obrigado ao pagamento poderá ata o día 07.04.2020 obter un duplicado nas Oficinas de xestión de aguas do Concello de Ames. Ames, 21 de febreiro de 2020 O alcalde José M. Miñones Conde
28/02/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.69922. Demolición. Concello de Ferrol

Vallarta Inversiones S. L., solicita de Augas de Galicia por atoparse nas marxes do río Inserto, a autorización de obras, no lugar de Polígono Industrial A Gándara, parcelas 49-50, parroquia de Ferrol, Concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.69922. As obras solicitadas consisten na demolición de dunha nave existente. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 21 de febreiro de 2020 O xefe do servizo territorial Néstor Rodríguez Arias
28/02/2020 | Administración LocalMunicipal
Vedra
Secretaría-Intervención
Aprobación regulación do taboleiro de anuncios electrónico do Concello de Vedra

Aprobación regulación do taboleiro de anuncios electrónico do Concello de Vedra Expediente: 2020/G003/000103 Por Resolución da Alcaldía num.112/20, de data 21 de febreiro, acordouse o seguinte: O Pleno do Concello en sesión ordinaria celebrada o día vinte e catro de novembro de dous mil once, acordou a creación da sede electrónica do Concello de Vedra, de titularidade municipal, cuxo enderezo electrónico é: https:// sede. vedra. es Nesa mesma sesión tamén acordou a aprobación da ordenanza municipal para a regulación da administración electrónica, publicada íntegramente no BOP num.35/12, do 20 de febreiro En función das atribucións que me outorga a lexislación vixente RESOLVO: PRIMEIRO.- A publicación de actos e comunicacións, que, por disposición legal ou regulamentaria, deben publicarse no taboleiro de edictos municipal, poderá ser substituída ou complementada pola súa publicación no taboleiro de anuncios da sede electrónica do Concello SEGUNDO.- O acceso ao taboleiro de anuncios electrónico non requirirá ningún mecanismo especial de acreditación da identidade do cidadán TERCEIRO.- O taboleiro de anuncios electrónico publicarase na sede electrónica do Concello CUARTO.- O taboleiro de anuncios electrónico disporá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora da publicacións dos edictos QUINTO.- O taboleiro de anuncios electrónico estará disponible as 24 horas do día, todos os días do ano, a través da sede electrónica. Cando por razón técnicas se prevexa que o taboleiro de edictos electrónico pode non estar operativo, deberase informar diso aos usuarios con antelación suficiente, indicando cales son os medios alternativos de consulta do taboleiro que estean dispoñibles SEXTO.- Naqueles casos en que a publicación na sede electrónica substitúa ao taboleiro de anuncios presencial facilitaráselle aos cidadáns a consulta na sede física do Concello, facilitándolle, no caso de que o requiran, asesoramento para este efecto Vedra, 21 de febreiro de 2020 O Alcalde Asdo. Carlos Martínez Carrillo
28/02/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio pago de depósitos previos DP 2302 Hospital a Brens, p. q. 2+100 ao 5+890. Mellora da estrada (Dumbría) (código obra 19.1110.0009.0) DP 2302, termo municipal de Dumbría, Plan de vías provinciais 2019

Servizo de Patrimonio e Contratación ANUNCIO PAGO DE DEPÓSITOS PREVIOS DP 2302 HOSPITAL A BRENS, P. Q. 2+100 AO P. Q. 5+890. MELLORA DA ESTRADA (DUMBRÍA) (CÓDIGO OBRA 19.1110.0009.0) DP 2302, termo municipal de DUMBRÍA Segundo o disposto no art.49 do Regulamento de Expropiación Forzosa do 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de DP 2302 HOSPITAL A BRENS, P. Q. 2+100 AO 5+890. MELLORA DA ESTRADA (DUMBRÍA) (CÓDIGO OBRA 19.1110.0009.0), termo municipal de DUMBRÍA, na/s data/s e lugar/es que se sinala/an a continuación: Data: 26/03/2020 Horario: DE 16.30 A 18.00 Lugar: CASA DO CONCELLO Concello: DUMBRÍA RELACIÓN DE TITULARES CATASTRAIS O pago efectuarase polo pagador desta Excma. Deputación e en presenza do representante da administración e do alcalde e secretario do devandito Concello. O que se fai público, para xeral coñecemento, advertindo aos interesados titulares que o pago se fará precisamente aos que figuren como donos dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o alcalde e o secretario do citado Concello. A Coruña, a 18/02/2020. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
28/02/2020 | Administración LocalMunicipal
Lousame
Acordo de remisión ó Xulgado Contencioso-Administrativo número 3 da Coruña de expediente en relación co recurso contencioso-administrativo, procedemento abreviado 29/2020.

Acordo de remisión ó Xulgado Contencioso – Administrativo número 3 de A Coruña de expediente en relación co recurso contencioso – administrativo, procedemento abreviado 29/2020. Recorrente: FOMENTO CONSTRUCCIONES Y CONTRATAS, S. A. Mediante Resolución da Alcaldía núm.73/2020 de data 21 de febreiro de 2020, de conformidade co establecido no art.49 da Lei reguladora da xurisdición contencioso – administrativa, acordouse remitir ó Xulgado do Contencioso – Administrativo nº 3 de A Coruña, o expediente de desestimación do recurso de reposición que enriba se indica, interposto polo recorrente contra a liquidación practicada en concepto de Taxa de recollida de lixo correspondente ao segundo semestre do ano 2019. De conformidade co establecido no art.44 da Lei 39/2015, de 1 de outubro, emprazase a cantos interesados como titulares de dereitos ou intereses lexítimos que poidan resultar afectados pola decisión que en relación co dito expediente administrativo se adopte, para que poidan comparecer e persoarse como demandados diante ese xulgado, asistidos de avogado no prazo de nove días, comunicándolles que, se se persoan fóra do prazo indicado teráselles por parte, sen que por elo deba retrotraerse nin interromperse o curso do procedemento, e que, se non se persoaran, continuará o procedemento polos seus trámites, sen que se lles faga ningunha notificación. Lousame, 24 de febreiro de 2020. A alcaldesa. Asdo: Mª Teresa Villaverde Pais.
28/02/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.70227. Vivendas. Concello de Oleiros

Nova Galiza Urbanizadora SL, solicita de Augas de Galicia por atoparse nas marxes do río Xaz, a autorización de obras, nas parcelas RP-11.2, 11.2, 11.3 e 11.4, no lugar de Xaz, parroquia de Dorneda (San Martiño), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.70227. As obras solicitadas consisten na construción de oito vivenda pareadas compostas de planta baixa e primeira. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 21 de febreiro de 2020 O xefe do servizo territorial Néstor Rodríguez Arias
28/02/2020 | Administración LocalMunicipal
Aranga
Secretaría - Intervención
Aprobación de proxecto de urbanización sector I2

APROBACIÓN PROXECTO URBANIZACIÓN A Xunta de Goberno Local, en sesión do día 18/02/2020, aordou aprobar definitivamente o Proxecto de Urbanización do Sector I2 do PXOM de Aranga no lugar de A Posta-Montesalgueiro, basado nas parcelas resultantes da equidistribución do sector, correspondendo á execución da totalidade dos servizos urbanísticos, completadas coas actuacións previstas no Plan: conexión viaria coa Nacional VI, actuación denominadas SXV o1, e a conexión a rede pública de saneamento, actuación SXIS 03. O que se fai público para xeral coñecemento, facendo constar que a documentación do mesmo esta a disposición dos interesados. Contra o acto que se publica, que pon fin a vía administrativa, procede o contencioso-administrativo no prazo de dous meses, a contar dende a data da súa publicación, ante o Tribunal Superior de Xustiza. Aranga, 24 de febreiro de 2020. O alcalde Asdo.: Alberto Platas Álvarez
28/02/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de pago de depósitos previos DP 5602 Negreira a Pontenafonso, p. q. 6,105 a 8,63. Ampliación e mellora da seguridade vial (Negreira) (código obra 19.1110.0010.0), termo municipal de Negreira. Plan de vías provinciais 2019

Servizo de Patrimonio e Contratación ANUNCIO PAGO DE DEPÓSITOS PREVIOS DP 5602 NEGREIRA A PONTENAFONSO, P. Q. 6,105 A 8,63. AMPLIACIÓN E MELLORA DA SEGURIDADE VIAL (NEGREIRA) (CÓDIGO OBRA 19.1110.0010.0), termo municipal de NEGREIRA Segundo o disposto no art.49 do Regulamento de Expropiación Forzosa do 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de DP 5602 NEGREIRA A PONTENAFONSO, P. Q. 6,105 A 8,63. AMPLIACIÓN E MELLORA DA SEGURIDADE VIAL (NEGREIRA) (CÓDIGO OBRA 19.1110.0010.0), termo municipal de NEGREIRA, na/s data/s e lugar/es que se sinala/an a continuación: Data: 30/03/2020 Horario: DE 16.00 A 18.00 Lugar: CASA DA CULTURA DE NEGREIRA Concello: NEGREIRA RELACIÓN DE TITULARES CATASTRAIS O pago efectuarase polo pagador desta Excma. Deputación e en presenza do representante da administración e do alcalde e secretario do devandito Concello. O que se fai público, para xeral coñecemento, advertindo aos interesados titulares que o pago se fará precisamente aos que figuren como donos dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o alcalde e o secretario do citado Concello. A Coruña, a 18/02/2020. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
28/02/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.69921. Rede abastecemento. Concello de Pontedeume.

Concello de Pontedeume, solicita de Augas de Galicia por atoparse nas marxes do río s/d, a autorización de obras, no lugar de Vizús, parroquia de Centroña (Santa María), Concello de Pontedeume (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.69921. As obras solicitadas consisten na execución do proxecto de:” Renovación da rede de abastecemento de auga dende O Portiño ata Anduriña. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontedeume ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 21 de febreiro de 2020 O xefe do servizo territorial Néstor Rodríguez Arias
28/02/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación “Construción mellora da intersección da DP 1707 Oleiros a Pravio, p. q. 3+600, coa estrada AC-221 San Pedro de Nós-Mabegondo” (VIP 2018 5.ª fase)

Servizo de Patrimonio e Contratación Expediente: 2018000035464 ANUNCIO DE LEVANTAMENTO DE ACTAS PREVIAS Á OCUPACIÓN RELATIVA Á EXPROPIACIÓN CONSTRUCCION MELLORA DA INTERSECCIÓN DA DP 1707 OLEIROS A PRAVIO, P. Q. 3+600, COA ESTRADA AC-221 SAN PEDRO DE NÓS-MABEGONDO (CÓDIGO OBRA 2018.1110.0013.0) O Pleno da Corporación en sesión celebrada o día 28/09/2018 acordou a aprobación do VIPI/2018 - INVERSIONS VIAS PROVINCIAIS, QUINTA FASE, no que se inclúe a seguinte obra: O citado Plan no que se inclúe a obra anteriormente indicada, foi exposto ao público mediante anuncio publicado no Boletín Oficial da Provincia n.º 194 de 10/10/2018, non formulándose reclamacións referidas a esta obra. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Data: 09/03/2020 Horario: 16.30 Lugar: CASA CHARRY, Praza de Galicia, s/n. Oleiros Concello: OLEIROS RELACIÓN DE TITULARES CATASTRAIS Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do Acta Previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña n.º 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. A Coruña, 18/02/2020. O PRESIDENTE O SECRETARIO Valentín González Formoso José Luis Almau Supervía
28/02/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 24 de febreiro de 2020 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Vimianzo (expediente IN407A 2019/84-1).

Acordo do 24 de febreiro de 2020 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Vimianzo (expediente IN407A 2019/84-1). Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMTS, RBTS e CT A Toxa, no concello de Vimianzo (expediente IN407A 2019/84-1), por resolución desta xefatura territorial, do 29 de xaneiro de 2020, a favor da entidade beneficiaria Electra del Gayoso, SL, con enderezo en rúa Casais, 20, baixo, 15129 – Vimianzo - A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 3 de abril de 2020, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do concello de Vimianzo, deducida da que se someteu a información pública no DOG do 28.08.2019, no BOP do 27.08.2019 e no xornal La Voz de Galicia do 26.08.2019, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 24 de febreiro de 2020 Isidoro Martínez Arca Xefe Territorial da Coruña
28/02/2020 | Administración LocalMunicipal
Cedeira
Delegación de funcións de Alcaldía no primeiro tenente de alcalde

Con data 21.02.2020 foi ditada a Resolución de Alcaldía núm.99/2020 que literalmente di: “RESOLUCIÓN DE ALCALDÍA Asunto: DELEGACION DE FUNCIONS DE ALCALDIA NO PRIMEIRO TENENTE DE ALCALDE Tendo previsto ausentarme do termo municipal os días 26 e 27 de febreiro de 2020, e de conformidade co disposto no artigo 23.3 da Lei 7/1985, de 2 de abril, reguladora das bases do réxime local; e no artigo 47 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro.- Delegar as función de Alcaldía no 1º Tenente de Alcalde, D. Manuel Pérez Riola, a fin de que substitúa na totalidade das citadas funcións os días 26 e 27 de febreiro de 2020. Segundo.- Notificar a presente Resolución ó interesado, así como publicala no taboleiro de edictos da Corporación e no Boletín Oficial da Provincia.” En Cedeira, 21 de febreiro de 2020 O Alcalde, Pablo Diego Moreda Gil
28/02/2020 | Administración LocalMunicipal
San Sadurniño
Exposición pública de aprobación do padrón fiscal da escola infantil municipal do mes de xaneiro de 2020

Exposición pública de aprobación do padrón fiscal da escola infantil municipal do mes de xaneiro de 2020. Apróbase por Resolución da Alcaldía, decreto nº 29/2020, con data 3 de febreiro de 2020, o padrón fiscal do mes de xaneiro do exercicio 2020 das tarifas correspondentes ás persoas usuarias da EIM A Rolada, que comprende un total de 31 recibos por un importe de 5.093,02 euros. De conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública as persoas interesadas poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interponer recurso contencioso administrativo, ante o Xulgado do Contencioso-Administrativo de Ferrol, no prazo de dous meses. En virtude do establecido no punto 3 do capítulo VII do regulamento de réxime interior da escola infantil municipal A Rolada e no artigo 7 da Ordenanza fiscal T-15 reguladora da taxa pola prestación dos servizos da EIM A Rolada, a liquidación da cota tributaria practicarase por meses naturais e deberá ser aboada mediante tranferencia bancaria nos dez primeros días do mes seguinte, na entidade ou entidades financiera que indique a concesionaria do servizo. San Sadurniño, 21 de febrero de 2020. O ALCALDE, Secundino García Casal
28/02/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.68607. Vivendas. Concello de Oleiros

Nova Galiza Urbanizadora SL, solicita de Augas de Galicia por atoparse nas marxes do río Inserto, a autorización de obras, nas parcela RB-2.4.1 e RB-2.4.2, no lugar de Xaz, parroquia de Dorneda (San Martiño), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.68607. As obras solicitadas consisten na construción de dúas edificacións de 19 e 18 vivendas compostas de planta baixa, dúas plantas altas e baixo cuberta. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 21 de febreiro de 2020 O xefe do servizo territorial Néstor Rodríguez Arias
20/02/2020 | Administración LocalMunicipal
Culleredo
Secretaría Xeral
Suplencia na Alcaldía o día 13 de febreiro de 2020

ANUNCIO SUPLENCIA Por resolución ditada en data 13 de febreiro de 2020, o Sr. alcalde acordou que a primeira tenente de alcalde, D.ª María Guadalupe Pombo Carril, asuma as funcións da Alcaldía o día 13 de febreiro de 2020 desde as 15.00 ata as 23.59 horas, nos termos previstos no art.47 do Regulamento de Organización e Funcionamento e Réxime Xurídico das Entidades Locais. O que se publica en cumprimento do disposto no art.44.2 do precitado texto legal. Culleredo, 13 de febreiro de 2020. O alcalde-presidente José Ramón Rioboo Castro
20/02/2020 | Administración LocalMunicipal
Coristanco
Aprobación inicial de modificación da Ordenanza fiscal número 3, reguladora da taxa polo outorgamento de licenzas urbanísticas

ANUNCIO APROBACIÓN INICIAL DA MODIFICACIÓN DO TÍTULO E OS ARTIGOS 1, 2, 5, 6, 8, 9 e 10 da ORDENANZA FISCAL N.º 3, REGULADORA DA TAXA POR LICENCIAS URBANÍSTICAS O Pleno do Concello de Coristanco, na súa sesión ordinaria do 30 de xaneiro de 2020, aprobou inicialmente a modificación da “Ordenanza fiscal n.º 3, reguladora da taxa por licencias urbanísticas”. En cumprimento do disposto no artigo 17 do Texto Refundido da Lei Reguladora das Facendas Locais, o expediente exporase ao público polo prazo de trinta días hábiles na Secretaría municipal. O devandito prazo comezará a contarse a partir do día seguinte a aquel en que apareza publicado este edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao alcalde-presidente. No caso de non presentárense reclamacións, considérase a ordenanza definitivamente aprobada sen necesidade de novo acordo plenario. Do que dáse traslado aos efectos oportunos Documento asinado electrónicamente (Lei 39/2015) por JUAN CARLOS GARCÍA POSE, alcalde do Concello de Coristanco, en Coristanco, 3 de febreiro de 2020.
20/02/2020 | Administración LocalMunicipal
Rianxo
Secretaría
Emprazamento xudicial P. O. 62/2020

ANUNCIO O día 10/02/2020 (RE no Concello n.º 202000000000573) recibiuse un requirimento do Xulgado Contencioso-Administrativo n.º 1 de Santiago de Compostela en relación coa tramitación do procedemento ordinario 0000062/2020, sendo demandado o Concello de Rianxo por Javier Horacio El Khalqi Butinya. Para os efectos de dar cumprimento á resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer en autos, no prazo de nove días, segundo dispón o artigo 49 da Lei 29/1998, do 13 de xullo, reguladora da xurisdición contencioso-administrativa. En Rianxo, a 17 de febreiro de 2020. O alcalde Adolfo F. Muíños Sánchez
20/02/2020 | Administración LocalMunicipal
Culleredo
Secretaría Xeral
Suplencia na Alcaldía do día 22 ao 24 de xaneiro de 2020

ANUNCIO SUPLENCIA Por resolución ditada en data 20 de xaneiro de 2020, o Sr. alcalde acordou que a primeira tenente de alcalde, D.ª María Guadalupe Pombo Carril, asuma as funcións da Alcaldía do día 22 ao día 24 de xaneiro de 2020, ambos os dous incluídos, nos termos previstos no art.47 do Regulamento de Organización e Funcionamento e Réxime Xurídico das Entidades Locais. O que se publica en cumprimento do disposto no art.44.2 do precitado texto legal. Culleredo, 21 de xaneiro de 2020. O alcalde-presidente José Ramón Rioboo Castro
20/02/2020 | Administración LocalMunicipal
Brión
Anuncio de aprobación dos padróns do prezo público polos servizos de axuda no fogar básica e dependencia do mes de xaneiro de 2020

Anuncio de aprobación de padróns do prezo público polos servizos de axuda no fogar básica e dependencia do mes de xaneiro de 2020 Mediante resolución da Alcaldía de data 17 de febreiro de 2020 aprobouse o padrón do servizo de axuda no fogar básica e dependencia do mes de xaneiro. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98, do 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 20 de febreiro de 2020 ao 20 de abril de 2020. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 17 de febreiro de 2020. O alcalde José Luis García García
20/02/2020 | Administración LocalMunicipal
Ribeira
Anuncio de cobranza

ANUNCIO DE COBRANZA Por decreto da Alcaldía, de data 14.02.2020, no Concello de Riveira vense de aprobar o censo fiscal polas taxas de auga, recollida resíduos sólidos, servizo de saneamento e canon da xunta, correspondente ó 4.º trimestre de 2019. De acordo co establecido no art.º 102.3 da Lei 58/2003, do 17 de decembro, Xeral Tributaria, así como nos artigos 24 e seguintes do Real Decreto 939/05, de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ó da inserción deste anuncio no Boletín Oficial da Provincia, estará exposto ó público o censo completo dos devanditos tributos. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do Texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición perante a alcaldía, no prazo dun mes, contado dende o día seguinte ó da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo perante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa.3. A repercusión do canon da auga poderá ser obxeto de reclamación económico administrativa perante o órgano económico-administrativo da Comunidade Autónoma de Galicia no prazo dun mes desde que se entenda producida a notificación O prazo de ingreso en período voluntario comeza o día 17 de febreiro de 2020 e concluirá o 17 de abril de 2020. Modalidades de Ingreso: 1. Pagamentos domiciliados: faranse efectivos mediante débito na conta bancaria sinalada polo interesado. O cargo será efectuado na primeira semana do mes de inicio do período voluntario.2. Pagamentos non domiciliados: o cobro dos recibos non domiciliados realizarase mediante o envío dos recibos ós domicilios dos contribuíntes, que deberan aboalos exclusivamente nas entidades financeiras colaboradoras, segundo o horario de caixa de cada entidade, ou a través de Internet, no enlace Entidades colaboradoras de www.riveira.es, ou nos caixeiros das devanditas entidades que dispoñan do servizo de pago de recibos con código de barras. Para os importes de auga, recollida do lixo e saneamento unha vez finalizado o período voluntario, iniciarase o período executivo, percibíndose as recargas do período executivo e, no seu caso, os xuros de demora, regulados no artigo 28 da Lei 58/2003, do 17 de decembro, Xeral Tributaria. O importe impagado do canon da auga, será requirido pola vía de constrinximento pola consellería competente en materia de facenda da Xunta de Galicia. En Riveira, a 14 de febreiro de 2020. A alcaldesa en funcións Asdo.: Ana Isabel Ruiz Reiriz
20/02/2020 | Administración LocalMunicipal
Ferrol
Secretaría Xeral
Substitución do alcalde

DECRETO Dado que me ausentarei do Concello o día 7 de febreiro de 2020, para asistir a unha reunión da Asamblea Xeral do Eixo Atlántico, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións nas funcións da Alcaldía, é polo que nomeo a D. Jaime Mariano Velezmoro Escarpenter, 1.º tenente de alcalde, para que me substitúa durante a miña ausencia. Así o manda e asina o Ilmo. Sr. alcalde-presidente do Concello de Ferrol no Pazo Municipal a seis de febreiro de dous mil vinte. O alcalde D. Ángel Manuel Mato Escalona
20/02/2020 | Administración LocalMunicipal
Camariñas
Elección de xuíz de paz substituto de Camariñas

ANUNCIO Asunto: Elección Xuíz de Paz Substituto de Camariñas De conformidade co disposto nos art.99 e seguintes da Lei Orgánica 6/1985, do 1 de xullo, do Poder Xudicial e no Regulamento 3/1995, do 7 de xuño, de Xuíces de Paz, acordouse iniciar o procedemento para a elección do Xuíz de Paz substituto de Camariñas. Requisitos dos aspirantes: a) Ser español. b) Maior de dezaoito anos. c) Non estar incurso en ningunha das causas de incapacidade previstas pola Lei 6/1985, de 1 de xullo, do Poder Xudicial. Estando incapacitados os impedidos física ou psiquicamente para a función xudicial. d) Non estar incurso en ningunha das causas de incompatibilidade previstas pola Lei Orgánica 6/1985, de 1 de xullo, do Poder Xudicial. e) Non estar condenado por delito doloso en tanto non obtiveran a rehabilitación. f) Non estar procesado ou inculpado por delito doloso en tanto non sexan absoltos ou se dite auto de sobreseimento. g) Estar en pleno exercicio dos seus dereitos civís. Presentación de instancias: Os/as interesados/as presentarán a correspondente instancia/solicitude, dirixida á Alcaldía, no Rexistro Xeral das oficinas municipais en horario de atención ao público ou no Rexistro electrónico desta administración (sede electrónica), no prazo de quince días hábiles contados a partir do seguinte ao da publicación deste anuncio no BOP. Ademais as instancias tamén se poderán presentar por calquera dos outros medios que determina o artigo 16.4 da Lei 39/2015, do 1 de outubro, de procedemento administrativo común das administracións públicas, neste caso os aspirantes deberán comunicalo mediante fax ao número: 981736319 ou ao correo electrónico: correo@camarinas. net, achegando copia da instancia rexistrada. Á citada instancia/solicitude achegarase a seguinte documentación: a) Copia do DNI. b) Certificación de antecedentes penais do Rexistro central de penados e rebeldes e declaración de non estar inculpado/a procesado/a conforme ao art.2 da Lei 68/1980, do 1 de decembro, sobre expedición de certificacións e informes sobre conduta cidadá. c) Declaración xurada de reunir os requisitos legais para acceder ao nomeamento e de non estar incursos en causa de incapacidade ou incompatibilidade ou compromiso de cesar no exercicio da actividade da que se derive a incompatibilidade. d) Declaración de non estar impedido física ou psiquicamente para a función xudicial. e) Xustificación de méritos que aleguen. f) Indicación da profesión actual. Camariñas, 14 de febreiro de 2020. A alcaldesa, Sandra Insua Rial
20/02/2020 | Administración LocalMunicipal
Cerceda
Secretaría
Notificación

ANUNCIO Non resultando posible a notificación aos propietarios da parcela identificada con referencia catastral número 15024A041008820000HM (xa que na base de datos de catastro consta a nome de Veciños de Sandián, Rodís e Salgueiro), en virtude do artigo 44 de la Lei 39/2015, do 1 de outubro, de procedemento administrativo común das administracións públicas, procédese á publicación da presente, aos efectos de notificación. Outórgase un prazo de 15 días naturais, que empezarán a contar dende o día seguinte á publicación deste anuncio, para que se proceda a tala das árbores que entrañan un risco para a circulación e para as persoas; ao tempo que se lle indica que deben dar cumprimento á lexislación vixente en materia de plantacións forestais. Cerceda, 14 de febreiro de 2020. O alcalde Juan Manuel Rodríguez García
20/02/2020 | Administración LocalMunicipal
Toques
Aprobación do padrón de abonados ao servizo de abastecemento de auga da traída municipal do 4.º trimestre de 2019

Exposición pública do padrón das taxas polos servizos de subministración de auga e conservación de contadores, CANON DA AUGA e acometidas Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, canon da auga e conservación de contadores e acometidas, correspondente ao 4.º trimestre de 2019, o citado padron estará a disposición do público durante 15 días dende a publicación do presente anuncio no BOP no taboleiro de anuncios do Concello de Toques en horario de 09.00 a 14.00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra estes actos poderá formularse perante o Sr. alcalde, o recurso de reposición previo o contencioso-administrativo do artigo 14.2 do Real Decreto Legislativo 2/2004, do 5 de marzo, polo que se aproba o texto refundido da lei reguladora das facendas locais, no prazo dun mes, que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consorte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, do 29 de xullo, que aproba o Regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 11.00 a 13.00 horas os martes e venres. Transcorrido o período voluntario de pago establecido as débedas pendentes esixiranse pola via de constrinximento coa recarga de prema, os xuros de mora e os custos que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Toques, 17 de febreiro de 2020. O alcalde Asdo.: Miguel Ángel Bujan Varela
20/02/2020 | Administración LocalMunicipal
Oza-Cesuras
Aprobación do padrón de contribuíntes da taxa pola prestación de servizos de limpeza de pozos negros, fosas sépticas, solares e servizos similares, exercicio 2019

ANUNCIO Aprobación do padrón de contribuíntes pola taxa pola prestación de servizos de limpeza de pozos negros, fosas sépticas, solares e servizos similares, exercicio de 2019 ÓRGANO E DATA DE APROBACIÓN: Xunta de Goberno Local, sesión do 30 de decembro de 2019. NORMATIVA REGULADORA E EFECTOS: artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 13 de febreiro de 2020. O ALCALDE Asdo.: José Pablo González Cacheiro
20/02/2020 | Administración LocalMunicipal
Oleiros
Secretaría Xeral
Convocatoria de xuíz de paz

A N U N C I O Por Decreto da Alcaldía n.º 2020000605, do 14 de febreiro, resolveuse iniciar o procedemento e aprobar a convocatoria pública para cubrir a vacante de XUÍZ DE PAZ do CONCELLO DE OLEIROS, así como as bases que rexerán o mesmo. Deste xeito, todos e todas as veciñas interesadas que reúnan as condicións para aspirar ó salientado posto poderán presentar as solicitudes no prazo de vinte (20) días, a contar desde o día seguinte á publicación deste anuncio no Boletín Oficial da Provincia (BOP). Oleiros, 17 de febreiro de 2020. O alcalde Ángel García Seoane
20/02/2020 | Administración LocalMunicipal
Sada
Servizos Económicos
Establecemento de prezo público polas actividades de promoción da saúde

ANUNCIO Establecemento de prezo púlico polas actividades de promoción da saúde A Xunta de Goberno Local deste Concello, en sesión celebrada o día 6 de febreiro de 2020, adoptou, entre outros, o seguinte acordo: “Establecer o prezo público polas actividades de promoción da saúde, consonte ás seguintes tarifas:  Prezo público por participante actividade de zumba: 8 €/mes  Prezo público por participante actividade de ioga: 10 €/mes  Prezo públnico por participante pola actividade neuromotiva: 20 €/mes As persoas interesadas deberán inscribirse solicitando praza e unha vez que a teñan adxudicada, facer o ingreso do pago da cota no xeito indicado no impreso de inscrición. Este prezo público comezará a esixirse dende o día seguinte ao da publicación do presente acordo no taboleiro de edictos do Concello e no Boletín Oficial da Provincia”. Sada, 14 de febreiro de 2020. O alcalde Óscar Benito Portela Fernández
20/02/2020 | Administración LocalMunicipal
Ferrol
Secretaría Xeral
Substitución do alcalde

DECRETO Dado que me ausentarei do Concello os días 20 de xaneiro de 2020, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións nas funcións da Alcaldía, é polo que nomeo a D. Lukas Enjo Kershaw, 1.º tenente de alcalde, para que me substitúa durante a miña ausencia. Así o manda e asina o Ilmo. Sr. alcalde-presidente do Concello de Ferrol no Pazo Municipal a dezaseis de xaneiro de dous mil vinte. O alcalde D. Ángel Manuel Mato Escalona
20/02/2020 | Administración LocalMancomunidades
Mancomunidade de Concellos da Comarca de Ferrol
Anuncio de nomeamento de persoal funcionario interino

ANUNCIO de nomeamento de persoal funcionario de carreira Faise público que esta Mancomunidade aprobou unha resolución na cal se efectúa o nomeamento de Mauro Gabriel Caiga Lalanza como persoal funcionario interino, grupo C, subgrupo C2 de Administración Xeral, Corpo Auxiliar Administrativo. Ferrol, a 13 de febreiro de 2020. Ángel Manuel Mato Escalona Presidente
20/02/2020 | Administración LocalMunicipal
Ferrol
Secretaría Xeral
Delegación da Alcaldía

DECRETO Dado que me ausentarei do Concello os días 22 e 23 de xaneiro de 2020, para asistir a FITUR, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións nas funcións da Alcaldía, é polo que nomeo a D. Mateo Enrique Chan Albert, 1.º tenente de alcalde, para que me substitúa durante a miña ausencia. Así o manda e asina o Ilmo. Sr. alcalde-presidente do Concello de Ferrol no Pazo Municipal a vinte e un de xaneiro de dous mil vinte. O alcalde D. Ángel Manuel Mato Escalona
11/02/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.66294. Concesión. Concello de Oza-Cesuras

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Victor Simon Diaz Guijarro Ait Taleb, con DNI XXXXXXXXX, solicita de Augas de Galicia un caudal de 1447,3 m 3 /ano de augas procedente dun pozo no lugar de Rorís, parroquia de Borrifáns (San Pedro), Concello de Oza-Cesuras, con destino a uso doméstico, rega e gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.66294. As características do aproveitamento son: SOLICITANTE: Victor Simon Diaz Guijarro Ait Taleb CAUDAL: 0,046 litros/segundo DESTINO: doméstico, rega e gandeiro ORIXE: pozo LUGAR: Rorís PARROQUIA: Borrifáns (San Pedro) CONCELLO: Oza-Cesuras Descrición: As augas cáptanse mediante un pozo de 8 m de profundidade e 1 m de diámetro situado na parcela de referencia catastral 15026030005750000QH. Dende este pozo se subministra auga por gravidade á vivenda de Joanna Katarzyna Del Caso Malvarez e unha horta adxacente, sitas na mesma parcela. Dende o pozo parte tamén outro ramal ata chegar a un abrevadeiro sito na mesma parcela, dende onde se bifurca, un ramal vai á parcela 15026A030005720000QS, onde se emprega para rega, e outro á parcela 15026A030005740000QU, onde se sitúa a vivenda de Victor Simon Diaz Guijarro Ait Taleb e unhas cortes, realizándose tamén rega da parcela. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oza-Cesuras ou nas oficinas deste Servizo, situadas na rúa de Vicente Ferrer 2-9.º, na Coruña, onde estará exposto o expediente de que se trata, para que poida ser examinado por quen o desexe. A Coruña, 23 de decembro de 2019. O xefe do Servizo Territorial (PA) Antonio Henrique Palmerola Berrahou